Üldpildi saamine noorte ilmavaatest ei ole praegu kerge, vähemalt kuivõrd see avaldub nende kirjutusis. Selgemini paistab see ehk tegu­dest, kuid nagu noorsugu üldse on impulsiivne, ei anna teodki alati õiget pilti vaimlisest struktuurist. "Kõik voolab", kõik liigub ja noorte teod olenevad ajavaimust ja olusuhteist  vähemalt sama võrra kui mingist omaks­võetud ilmavaatest. Teoretiseerimine, eneseanalüüs, sünteesi pääsmine küsitluste kaudu või otse probleemidesse soostumine - see ei ole nüüd moes, see on otse haruldane nähtus.